সম্প্রতি ভারতের প্রধানমন্ত্রী নরেন্দ্র মোদী যেভাবে নাটকীয়ভাবে পাকিস্তানে গিয়ে পাক প্রধানমন্ত্রী নওয়াজ শরিফের আতিথেয়তা গ্রহণ করেন, তাতে অনেকেই ভেবেছিলেন যে মোদী একটা সদর্থক বার্তা দিয়ে এসেছেন৷ কিন্তু ভারত-পাক সম্পর্কের দীর্ঘ ইতিহাসের দিকে তাকালেই দেখা যাবে, রাজনৈতিক নেতৃত্বের মধ্যে যখনই একটা সদিচ্ছার বাতাবরণ তৈরি হয়েছে, তখনই পাকিস্তানের সামরিক শক্তির মদতপুষ্ট জঙ্গি গোষ্ঠীগুলি তা বিষিয়ে তুলতে তৎপর হয়ে উঠেছে৷ তাই ভারতে সমুদ্রপথে আবারও জঙ্গি হামলা হতে পারে বলে আশঙ্কা বাড়ছে৷ সংশয় বেড়েছে পররাষ্ট্রসচিব পর্যায়ের বৈঠক নিয়েও৷